CELEX: 62008TN0495
Language: el
Date: 2008-11-14 00:00:00
Title: Υπόθεση T-495/08: Προσφυγή της 14ης Νοεμβρίου 2008 — Ryanair κατά Επιτροπής

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/41
            
         Προσφυγή της 14ης Νοεμβρίου 2008 — Ryanair κατά Επιτροπής
   (Υπόθεση T-495/08)
   (2009/C 32/79)
   Γλώσσα διαδικασίας: η αγγλική
   Διάδικοι
   
      Προσφεύγουσα: Ryanair Ltd (Δουβλίνο, Ιρλανδία) (εκπρόσωποι: E. Vahida, Ι. Μεταξάς-Μαραγκίδης, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να αναγνωρίσει, βάσει των άρθρων 230 και 231 ΕΚ, ότι η σιωπηρή απόφαση της Επιτροπής περί αρνήσεως της προσβάσεως στα έγγραφα για τα οποία αυτή ζητήθηκε από την προσφεύγουσα με αίτηση της 25ης Ιουνίου 2008 είναι άκυρη και ότι η απόφαση της Επιτροπής της 8ης Οκτωβρίου 2008 περί αρνήσεως της προσβάσεως στα ανωτέρω έγγραφα είναι ανυπόστατη·
            
         
               —
            
            
               επικουρικώς, να αναγνωρίσει, βάσει των άρθρων 230 και 231 ΕΚ, ότι η απόφαση της Επιτροπής της 8ης Οκτωβρίου 2008 περί αρνήσεως της προσβάσεως στα έγγραφα για τα οποία αυτή ζητήθηκε από την προσφεύγουσα με αίτηση της 25ης Ιουνίου 2008 είναι άκυρη·
            
         
               —
            
            
               να καταδικάσει την Επιτροπή στα δικαστικά έξοδα της προσφεύγουσας·
            
         
               —
            
            
               να λάβει κάθε περαιτέρω μέτρο που το Πρωτοδικείο κρίνει πρόσφορο.
            
         Ισχυρισμοί και κύρια επιχειρήματα
   Με την υπό κρίση προσφυγή, η προσφεύγουσα ζητεί την ακύρωση της σιωπηρής αποφάσεως της Επιτροπής περί απορρίψεως της αιτήσεως της προσφεύγουσας, δυνάμει του κανονισμού 1049/2001 (1), να της παρασχεθεί πρόσβαση σε έγγραφα σχετικά με διαδικασίες κρατικών ενισχύσεων όσον αφορά την πιθανολογούμενη κρατική ενίσχυση που χορηγήθηκε μέσω συμφωνίας με τον φορέα εκμεταλλεύσεως του αερολιμένα του Alghero. Την ως άνω απόφαση ακολούθησε η ρητή απόφαση της 8ης Οκτωβρίου 2008. Επικουρικώς, η προσφεύγουσα ζητεί την ακύρωση της ρητής αποφάσεως.
   Οι ισχυρισμοί και τα κύρια επιχειρήματα της προσφεύγουσας ταυτίζονται με τους ισχυρισμούς και τα κύρια επιχειρήματα που προέβαλε στην υπόθεση T-494/08, Ryanair κατά Επιτροπής.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, ΕΕ 2001 L 145, σ. 43.